ખરેખર તો દૂધના નમૂનાનો રિપોર્ટ કાયદેસર રીતે ૧૪ દિવસમાં આવી જવો જોઇએ. એટલે ગત તા.ર એપ્રિલે લેવાયેલા તમામ ત્રણે ત્રણ નમૂનાનો રિપોર્ટ તૈયાર થવો જોઇએ. પરંતુ લેબ દ્વારા એક પણ નમૂનાનો રિપોર્ટ તૈયાર કરાયો નથી. જેને કારણે શહેરમાં વેચાતા દૂધમાં ભેળસેળ થાય છે કે નહીં તે પુરવાર થઇ શક્યું નથી. મ્યુનિસિપલ પબ્લિક હેલ્થ લેબોરેટરીમાં ચકાસણી માટે મોકલાવાતા વિભિન્ન ખાદ્ય પદાર્થના નમૂનાના રિપોર્ટ અંગે પણ અવારનવાર વિવાદ ઉઠ્યા છે.